
RASOOL ALLAAH (Xsfe) Kl ZINDAGI. 

(Qur-aan Aur Saheeh Ahaadees Ki Raushni Mein) 


MADEENAN PERIOD. (Part-1 of 18) 

Nabi Jab Makkah Se Madeena Ki Taraf Hijrat Kiye Tab Aap Apni Zindagi 

Kis Tarah Guzaarey ? Is Baarey Mein Hum Jaanengey (Allaah Ki Ijaazat Se). 

Aur Yeh English Audio Se Roman Script Mein Tarjuma Kiya Gaya Hai Taaki 
Logon Ko Padhne Mein Aasaani Ho Aur Haqeeqat Se Waaqif Ho Sakein. 

Yeh Audio Shaikh Anwar Al-Awlaqi (Rahimahullaah) Se Liya Gaya Hai. Aur 
Aap Baaqi Ke Parts Ya Cds English Mein Youtube Par Search Karein "Ray of 
Hope 313." Yeh Ek Youtube Channel Hai Is Channel Mein Aap Sunn Sakte Hain. 

Ek aur website hai uski link search karne par aapko baaqi ke saarey audios 
mil jaaengey In Shaa Allaah. http://enioyislam.com/lectures/index.html 

In Shaa Allaah Hum Nabi Ki Hijrat Se (Ya'ni Jab Aap Makkah Se 

Madeena) Gaye, Is Hijrat Ke Baarey Mein Baat Karengey. 

Tou In Shaa Allaah Hum Is Mein Nabi (^fefe) Ka Pehla Marhala (stage) Ke 
Baarey Mein Baat Karengey Aur Hum Al-Hijrah Se Shuru Karengey, Lekin Is Se 

Pehle Seerah (Nabi ki zindagi) Ke Baarey Mein Kuch Baatein Jaanengey. 

Jab Baat Nabi (A&) Ke Akhlaaq Ki Aati Hai Tou Aap Ko Yeh Ahaadees Ki 
Kitaabon Mein Milegi, Agar Aap Ko Nabi (;&&) Ki Shamaail Mein Dilchasbi 
Hai Jis Mein Un Ke Kirdaar Se Mutalliq Masaail Hai Yeh Aap Ko Shamaail Ki 
Kitaabon Mein Milega. Albatta Seerah Ki Kitaabein Aam Taur Par Muhammad 
(Afe) Ki Zindagi Ke Siyaasi Aur Faujee Pehluon (Political & Military Aspects) 
Ka Ihaata Karta Hai Aur Isi Wajah Se Hamaare Bohat Saarey Ulamaa Seerah 
Ko Maghaazi Kehte Hain (Maghaazi Ka Matlab Jung Hai). 

Hum Qur-aan Ki Woh Aayaton Ko Laaney Ki Koshish Karengey Jo Us Waqt 
Rasool Allaah Ke Waaqiah Se Mutalliq Ho Rahey The. 

Kyun Ke Qur-aan Us Waaqiaat Par Tabsirah (Comment) Karti Hai Jo Nabi 
(Afe) Ke Waqt Hotey The. 

Kabhi Kabhi Qur-aan Ki Aayat Ek Waaqiah Se Pehle Naazil Hoti Tou Kabhi 
Waaqiah Hotey Waqt Hi Naazil Hoti. Aur Kabhi Kabhi Qur-aan Ki Aayat 
Waaqiah ParTabsirah (Comment) Karne Ke Liye Naazil Hoti Thi. 

Misaal Ke Taur Par, Jung-e-Anfaal (Ya'ni Maal Ki Ladaayi) Jis Mein Jung-e-Badr 
Ke Baarey Mein Aur Us Jung Mein Kya Kya Hua Is Baarey Mein Baat Horahi 
Hai. Soorah Al-Hashr Mein Banu Nazeer Ki Jung Ke Baarey Mein Hai, Soorah 
Al-Munaafiqoon Aur Soorah An-Noor Mein Banu Al-Mustalaq Ki Jung Ke 
Baarey Mein Hai Aur Soorah Al-Ahzaab Mein Khandaq Waali Jung Mein Kya 
Hua Tha Us Baarey Mein Hai. 

Tou In Shaa Allaah Hum Seerah Mein In Waaqiaat Se Mutalliq Aayaton 

Ko Laaney Ki Koshish Karengey. 

Allaah Ta'aaLaa Hijrat Ke Baarey Mein Ek Aayat Ka Zikr Kiya Hai Jo Makkah 
Mein Naazil Huyi. 

"Kehdo Ke Aye Merey Eemaan Waaley Bandon ! Apne Rabb Se Dartey Raho, 
Jo Is Dunya Mein Neki Karte Hain Un Ke Liye Neyk Badla Hai Aur Allaah 
Ta'aalaa Ki Zameen Bohat Kushaada (Badi) Hai..." [Soorah Az-Zumar: 10] 

Tou Allaah Ta'aalaa Ne Is Aayat Mein Kaha: 'Allaah Ki Zameen Kushaada 
(Badi) Hai' Matlab Yeh Hai Ke Agar Tum Par Makkah Mein Zulm Horaha Hai 
Tou Tum Kahin Doosri Jagah Nikal Sakte Ho Jis Se Tum Allaah Ke Deen Par 
Aasaani Se Amal Kar Paao. 

Mujaahid (Rahimahullaah) Ek Mufasseer (Tafseer Karne Waale) Aur Tafseer 
Ke Ek Imaam The, Unho Ne Is Aayat Ke Baarey Mein Kaha: 

"Doosri Zameen Par Hijrat Karo Aur Allaah Ke Raastey Mein Ladaayi (Jihaad) 
Karo Aur Buton (idols) Ki Ibaadat Karne Se Bacho." 

Aur Ataa (Rahimahullaah), Yeh Bhi Is Ummat Ke Pehle Ke Aalim Hai, Unho Ne 
Kaha: "Agar Tumhe Gunaah Ki Dawat Dee Jaaye Tou Wahaan Se Bhaago." 
Tou Humein Gunaahon Se Door Bhaagna Chaahiye . Aur Yeh Donon Aalimon 
Ki Baatein Tafseer Ibn Kaseer Mein Maujood Hai. 

Allaah Ta'aalaa Ne Yeh Bhi Kaha: "Jin Logon Ne Zulm Bardaasht Karne Ke 
Ba'd Watan (Mulk) Ko Chhord Diya Hum Unhein Dunya Mein Behtar Se 
Behtar Thikaana Ataa Farmaaengey Aur Aakhirat Ka Sawaab Bohat Hi Bada 
Hai, Kaash Ke Log Is Se Waaqif Hotey." [Soorah An-Nahl, Aayat: 41] 

Hijrat Ka Matlab Hai Allaah Ke Deen Ke Liye Allaah Ki Razaa Ki Khaatir Apna 
Watan, Apne Rishtedaar Aur Dost Ahbaab Ko Chhord Kar Aisey ILaaqey Mein 
Chaley Jaana Jahaan Aasaani Se Allaah Ke Deen Par Amal Ho Sakey. Is Aayat 
Mein Unhi Muhajireen (Hijrat karne waale) Ki Fazeelat Bayaan Farmaayi Gayi 
Hai, Yeh Aayat Aam Hai Jo Tamaam Muhajireen Ko Shaamil Hai. 

Tou Yahaan Ghaur Kariye, Allaah Yahaan Un Logon Se Vaada Kar Raha Hai Jo 
Allaah Ke Liye Hijrat Karta Hai Aur Us Ke Liye Jis Par Zulm Kiya Jaaraha Hai. 
Allaah Un Se Vaada Kar Raha Hai Ke Unhein Is Dunya Mein Achchi Jagah Par 
Basaa Dega. Tou Iska Kya Matlab Hua ? Iska Kya Matlab Hua Ke Hum Unhein Is 
Dunya Mein Achchi Jagah Basaa Dengey ? Kuch Mufassireen Ne Kaha : 

"Agar Hum Al-Muhaajireen (Ya'ni Jo Hijrat Kiye) Un Ko Dekhengey, Jo Makkah 
Se Madeena Gaye, Woh Sab Ba'd Mein Ek Riyaasat (State) Ke Ameer Baney Ya 
Fauj Ke Ameer Baney. Tou Allaah Ta'aalaa Ne Unhein Is Dunya Mein Zyaada 
Bada Darjah Diya Jo Unhein Makkah Mein Nahi Mila Tha. Lekin Allaah Ne 
Kaha "Aakhirat Ka Sawaab Is Se Bhi Zyaada Hai". 

Umar Bin Khattaab (Raziyallaahu Anhu) Jab Woh Khaleefa Baney Aur Jab Woh 
Muhajireen Mein Paisa Ya Tohfey (Gifts) Baat-Tey Tou Woh Unhein Kehte Ke 

"Yeh Tumhaare Liye Allaah Ki Taraf Se Hai Lekin Jo Allaah Ne Tumhaare Liye 
Aakhirat Mein Rakha Woh Is Se Bhi Zyaada Hai." 

Aur Ulamaa Kehte Hain Ke: Jis Ne Bhi Koi Cheez Allaah Ke Liye Chhori, Tou 
Allaah Us Se Bhi Behtar Dega. 

Allaah Ta'aalaa Ne Farmaaya: "Jin Logon Ne Fitnon Mein Daaley Jaaney Ke 
Ba'd Hijrat Kee Phir Jihaad Kiya Aur Sabr Ka Saboot Diya Beshak Tera Rabb In 
Baaton Ke Ba'd Unhein Bakhshney Waala Aur Meharbaniyaan Karne Waala 
Hai." [Surah An-Nahl, Aayat: 110] 

Yeh Makkah Ke Un Musalmaanon Ka Zikr Hai Jo Islaam Qubool Karne Ki Wajah 
Se Kuffaar Ke Zulm Aur Sitam Ka Nishaana Baney Rahey. 

Phir Aakhir Mein Unhein Hijrat Ka Hukm Diya Gaya Tou Woh Sab Kuch Chhord 
Kar (Kuch Log) Habashah (Abyssinia) (Aur Kuch Log) Madeena Chaley Gaye, 

Tou Hijrat Ka Islaam Mein Bohat Bada Darjah Hai. Kya Tumne Kabhi Apne 
Aap Se Yeh Sawaal Poocha Hai, Ke Jab Woh (Muhajireen) Makkah Se 
Madeena Ke Liye Nikley Tou Woh Kahaan Rukey ? Kya Woh Hotels Mein 
Rukey The ? Nahi. Balke Woh Ansaar Ke Gharon Mein Rukey The. Aur Isi 
Wajah Se Hum Unhein Ansaar (Ya'ni Madad Karne Waale) Kehte Hai. 

Isi Wajah Se Hum Unhein Islaam Ko Fatah (Jeet) Dilaaney Waaley Kehte Hain. 
Ansaar Ka Matlab Hai Madad Karne Waaley. Woh Allaah Ke Deen Ko Fatah 
(Jeet) Dilaaye Hain. Un Ke Ghar Muhajireen Ke Liye Khuley Rehte The, 
Jabke Unke Ghar Bohat Mamooli The. 

Misaal Ke Taur Par, Hasan Al-Basri (Rahimahullaah) Kehte Hain: 

"Mai Nabi (;&&) Ke Kamrey Mein Daakhil Hua Aur Mai Khud Apne Haath Se 
Chhat (Ceiling) Ko Chhoo Sakta Tha Aur Jab Rasool Allaah, Aaishah 
(Raziyallaahu Anha) Ke Kamrey Mein Namaaz Padhte Tou Rasool Allaah Un 
Ke Payron Ko Chhootey Taakey Woh Apne Payr Hataaley Aur Nabi 
Sajdah Kar Sakein." 

Rasool Allaah (X 5 &) Ki Har Beewi Ka Kamra Tha Aur Woh Sirf Ek Kamra Hi 
Hota Tha, Aur Aap Ko Pata Hai Un Logon Ke Paas Chulha, Soney Ka Alag 
Kamra Waghaira Kuch Nahi Tha. Har Beewi Ka Sirf Ek Kamra Hota Aur Woh 
Bohat Mukhtasar Hota Tha. Tou Ek Cheez Jo Hum Ne Is Se Seekhi Woh Yeh 
Hai Ke Musalmaanon Ke Saath Raham Dilee Aur Un Ke Madadgaar Rehna 
Eemaan Ki Nishaaniyon Mein Se Ek Hai, Aur Ansaar (Raziyallaahu Anhum) Ki 
Nishaaniyon Mein Se Bhi Ek Hai. 

Us Waqt Do (2) Hijrat Huyi Thi, Ek Madeena Mein Aur Doosra Habasha 
(Abyssinia) Mein. Tou In Donon Mein Kya Farq Hai ? Jab Baat Habasha Ki Taraf 
Hijrat Ki Aati Hai Tou Woh Zulm Aur Sitam Se Bachney Wahaan Gaye The 
Lekin Woh Habasha Mein Muaashrey (Society) Ka Hissa Nahi Bann Paaye 
Balke Woh Tanha (Akele) The. Lihaaza Muaashrey Ko Badalney Mein Yahi 
Cheez Rukaawat Bani. Woh Habasha Mein Panaah Leney Waalon (Refugees) 
Ki Tarah The. 

Aur Isi Wajah Se Jab Woh Habasha Ko Chhord Kar Gaye Tou Wahaan Par 
Mazboot Islaami Taaseer Peechey Nahi Chhord Paaye. Taa Hum Madeena Ki 
Taraf Hijrat Karne Ka Maqsad Usey Islaami Mulk Banaaney Ka Tha. Tou In 
Donon (Hijrat) Mein Bohat Bada Farq Hai. 

MADEENA Kl KUCH FAZEELATEIN (Virtues): 

1. Rasool Allaah (^fisfe) Ne Allaah Se Kaha Ke Unhein Madeena Se Muhabbat 
Karne Waala Banaa. 

Nabi (^sfe) Ne Farmaaya: "Aye Allaah ! Humein Madeena Se Us Tarah 
Muhabbat Karne Waala Banaa Jis Tarah Hum Makkah Se Muhabbat Karte 
Hain. Yeh Hadees Saheeh Al-Bukhaari Ki Hai. Nabi (Xsfe) Allaah Se Duaa Kar 
RaheyThe Ke Madeena Mein Barkat Ataa Farmaa. 

Anas (Raziyallaahu Anhu) Se Rivaayat Hai Ke Rasool Allaah Ne Farmaaya: 

"Aye Allaah ! Jitni Makkah Mein Barkat Ataa Farmaayi Hai Madeena Mein 
Us Se Dugni (Double) Farmaa." [Saheeh Al Bukhaari : 1885] 

2. MADEENA DAJJAAL SE MEHFOOZ HAI. 

Rasool Allaah ( ) Ne Farmaaya: 

"Madeena Par Dajjaal Ka Ro'b (Darr) Bhi Nahi Padhega Us Daur Mein 
Madeena Ke Saat (7) Darwaazey Hongey Aur Har Darwaazey Par Do 
Farishtey Hongey." [Saheeh Al-Bukhaari : 1879] 

3. MADEENA MEIN TANG DASTI PAR SABR KARNE WAALON 
KE LIYE KHAAS SAWAAB HAI. 

Kyun Ke Madeena Mein Us Waqt Rehna Mushkil Tha. Wahaan Ka Maahol 
Bohat Garm Aur Sakht Tha. Tou Nabi Ne Farmaaya: "Jis Ne Is 

(Madeena) Ki Tang Dasti Par Sabr Kiya, Mai Qiyaamat Ke Din Us Ke Liye 
Sifaarishi Hunga Ya Gawaah (Hunga)." [Saheeh Muslim : 3344 or 1377 a] 

4. MADEENA MEIN MARNA EK KHAAS NI'MAT HAI. 

Rasool Allaah (;&&) Ne Farmaaya: "Jo Shakhs Bhi Madeena Mein Marney Ke 
Qaabil Ho Tou Usey Wahaan Marney Do. Kyun Ke Mai Madeena Mein 
Marney Waalon Ki Sifaarish Karunga." [Jaami At-Tirmizee : 3917, Hasan] 

Jab Umar Bin Khattaab (Raziyallaahu Anhu) Khaleefa Baney, Woh Madeena 
Mein Marna Chaahtey The Aur Shaheed Ki Maut Marna Chaahtey The. Tou 
Woh Allaah Se Duaa Maangey Ke "Aye Allaah ! Mai Tere Rasool Ke Shehar 
(Madeena) Mein Shaheed Ke Taur Par Marna Chaahta Hoon." 

Tou Un Ki Beti Hafsa (Raziyallaahu Anha) Ne Kaha: Aye Merey Abba Jaan, Aap 
Shaheed Ke Taur Par Kaisa Marsakte Ho Jabke Madeena Tou Mehfooz Hai ? 

Madeena Muslim Saltanat Ka Daarul Hukoomat Hai Agar Aap Shaheed Ki 
Maut Marna Chaahtey Hain Tou Aap Ko Iraaq Jaana Padega, Syria Jaana 
Padega Madeena Mein Nahi." 

Umar Bin Khattaab (Raziyallaahu Anhu) Ne Kaha: "Agar Allaah Koi Cheez Ko 
Karna Chaahey Tou Woh Usey Kardeta Hai." 

Tou Umar Na Hi Sirf Madeena Mein Shaheed Ke Taur Par Marey, Balke Woh 
Nabi Ki Masjid Mein Namaaz Padhtey Huye Shaheed Hokar Marey. 

5. MADEENA BHI EEMAAN Kl PANAAH GAAH HAI. 

Rasool Allaah (;&&) Ne Farmaaya: "(Qiyaamat Ke Qareeb) Eemaan Madeena 
Mein Is Tarah Simat Aayega Jaise Saanp (Snake) Simat Kar Apne Bil Mein 
Aajaya Karta Hai." [Saheeh Al-Bukhaari : 1876] 

MADEENA APNE AAP KO GANDAGI SE SAAF KARTA HAI. 

Rasool Allaah (Xsfe) Ne Farmaaya: "Koi Bhi Aadmi Is (Madeeney) Se 
Berughbati Karte Huye Isey Chhord Kar Nahi Jaata Magar Us Ke Badley Mein 
Allaah Ta'aalaa Aisa Shakhs Is Mein Ley Aata Hai Jo Is (Jaaney Waaley) Se 
Behtar Hota Hai..." [Saheeh Muslim : 3388 or 1363 a] 

Phir Rasool Allaah Ne Kaha: Mujhe Ek Aisey Shehar (Mein Hijrat) Ka Hukm Hua 
Hai Jo Doosrey Shehron Ko Khaalega. (Ya'ni Sab Ka Sardaar Banega) 
Munaafiqeen Isey Yasrab Kehte Hain Lekin Iska Naam Madeena Hai Woh 
(Burey) Logon Ko Is Tarah Nikaal Deta Hai Jis Tarah Bhatti Lohey Ke Zang Ko 
Nikaal Deti Hai." [Saheeh Al-Bukhaari : 1871] 

6. ALLAAH MADEENA Kl HIFAAZAT KARTA HAI. 

Rasool Allaah Ne Farmaaya: "Madeeney Waalon Ke Saath Jo Shakhs 

Bhi Fareyb (Dhoka) Karega Woh Is Tarah Ghul Jaayega Jaise Namak Paani 
Mein Ghul Jaaya Karta Hai." 

[Saheeh Al-Bukhaari, Hadees : 1877] 

7. MADEENA BHI (MAKKAH Kl TARAH) PAAK HAI. 

Nabi Ne Farmaaya: "Iska (Ya'ni Madeena Ki) Ghaas Na Kaati Jaaye, Iska 

Shikaar Na Bhagaaya Jaaye, Iski Giri Padi Cheez Na Uthaayi Jaaye Magar Woh 
Jo Iska Elaan Karey. Kisi Ko Ravaa (Ya'ni Jaaez) Nahi Ke Qitaal (ladaayi) Ki 
Gharz Se Is Mein Asliha (Weapons/Hathiyaar) Uthaaye, Aur Kisi Ko Ravaa Nahi 
Ke Is Se Darakht Kaatey Magar Koi Apne Oont Ko Chaara Dena Chaahey Tou 
Jaaez Hai." [Sunan Abu Daawood : 2035, Saheeh By Albaani] 

Tou Yeh Madeena Ki Kuch Fazeelatein Thi. 

Rasool Allaah Hijrat Karne Ka Faisla Karne Se Pehle Hi Mushrikeen-e- 

Makkah Ne Aap Ke Khilaaf Saazishein Rachna Shuru Kardi Thi. Woh Sab Ek 

Jagah Jamaa Huye Aur Islaami Mas-Aley Ko Kaise Niptey Is Baarey Mein Baat 
Kar Rahey The. 

Un Mein Se Kuch Ne Kaha Ke Nabi Ko Qaid Kardetey Hain (Ya'ni Jail 

Mein). Doosron Ka Jawaab Tha Ke Yeh Achcha Khayaal Nahi Hai, Kyun Ke Agar 
Hum Usey Qaid Kardengey Tou Us Ke Maanney Waale Usey Aakar Nikaal Ley 
Jaaengey. Woh Hamaarey Khilaaf Baghaawat Karne Jaa Rahey Hain. 

Tou Doosra Khayaal Yeh Tha Ke Nabi (;&&) Ko Madeena Se Baahar Nikaal 
Diya Jaaye. Doosron Ne Iska Inkaar Kiya Aur Kaha Ke Us Ki Baat Bohat Pyaari 
Hai Aur Woh Doosron Ko Dhoka Deney Jaa Raha Hai. Aur Aakhir Mein Log Us 
Par Yaqeen Karlengey Aur Phir Se Woh Hamaare Paas Lalkaarne (challenge 
Karne) Aaengey. 

Tou Phir Teesra Khayaal Aur Kisi Ka Nahi Balke (Sab Ko Behkaaney Waala) 
Abu Jahl Ka Tha. Us Ne Kaha Ke Rasool Allaah (Afe) Ka Qatal Kardetey Hain. 
Aur Kaha Ke Aisa Karne Ke Liye Mukhtalif Qabeelon Ke Nau Jawaanon Ko 
Muhammad (^ftfc) Ke Qatal Par Mamool Kiya Jaaye, Aur Unhein Tezz Talvaar 
Dena Aur Woh Sab Ko Ek Hi Baar Mein Muhammad (Xsfe) Ko Maarna Hoga Jis 
Se Khoon Makkah Ke Doosrey Qabeelon Mein Bhi Phail Jaaye. 

Page 8 of 30 





To download Islaamic PDFs, Search Ibn Aadam Archive on Google. 

Aur Phir Muhammad Ke Ghar Waaley Badla Nahi Ley Sakengey, Aur Ek Qatal 
Ke Badley Mein Qatal Na Kiya Jaaye Balke Diyat Dekar Jaan Chhoot Jaaye. 
Makkah Ke Logon Ne Kaha Theek Hai Hum Aisa Hi Karengey. 

Phir Allaah Ta'aaLaa Ne Kaha: "Aur Us Waaqiye Ka Bhi Zikr Keejiye ! Jabke 
Kaafir Log Aap Ke Baarey Mein Tadbeer (Planning) Kar Rahey The Ke Aap Ko 

Qaid Karlein, Ya Aap Ko Qatal Kardaaley Ya Aap Ko Watan Se Nikaal Dein..." 

[Soorah Al-Anfaal : 30] 

Tou Un Sab Ne Rasool Allaah (Xsfe) Ko Maarney Ki Tayyaari Karli Thi. Woh 

Un Ka Qatal Kardena Chaahtey The, Lekin Allaah Ta'aaLaa Ne Nabi (;&&) Ko 
Yeh Aayat Padhney Ko Kaha: "Aur Duaa Kiya Karein Ke Aye Merey Rabb Mujhe 
Jahaan Leja Achchi Tarah Leja Aur Jahaan Se Nikaal Achchi Tarah Nikaal Aur 
Merey Liye Apne Paas Se Ghalbah Aur Imdaad Muqarrar Farmaa Dey." 

[Soorah Al-lsraa : 80] 

Allaah Ta'aalaa Nabi (Xsfe) Ko Sikhaa Rahey Hain Ke Yeh Deen Taaqat Se 
Supported Hai. Aur Isi Wajah Se Khilaafat Bohat Zyaada Ahem Thi 
Musalmaanon Ke Liye. Yahaan Tak Ke Sahaaba Nabi Ko Dafnaaney Se 

Pehle Khaleefa Kisey Banaaye Is Baarey Mein Baat Kar Rahey The. 

Rasool Allaah Hijrat Karne Ke Liye Tayyaar Hogaye The, Aaishah (Raziyallaahu 
Anha) Ne Kaha: Ek Din Abu Bakr (Raziyallaahu Anhu) Ke Ghar Dopahar Mein, 
Hum Ne Ek Aadmi Ko Hamaarey Paas Aatey Dekha Aur Us Aadmi Ka Chehra 
Dhapa Hua Tha (Masked), Tou Abu Bakr Ne Dekha Ke Woh Muhammad (;&&) 
Hai, Unho Ne Kaha: Muhammad (Xs&J Is Waqt Dopahar Ko Nahi Aatey 
Siwaaye Kuch Zyaada Ahem Hota Tab Hi Aaya Karte Hain. 

Yeh Is Liye Ke Yeh Dopahar Ka Waqt Hai Aur Aksar Log Is Waqt Sotey Hain. 
Tou Rasool Allaah (;ffi&) Andar Aaye Aur Kaha:"Aye Abu Bakr! Kya Tumhaare 
Ghar Se Sab Baahar Nikal Gaye ? 

Abu Bakr Ne Kaha: "Jo Mere Ghar Mein Hain Woh Sab Aap Hi Ke Ghar Waalon 
Ki Tarah Hai. Aap Un Ke Saamney Baat Karne Par Bharosa Karsakte Hain. 

Tou Rasool Allaah Ne Kaha: "Mujhe Hukm Diya Gaya Hai Ke Mai 

Makkah Chhord Kar Madeena Ki Taraf Hijrat Karun. Abu Bakr Ne Kaha: Aye 
Allaah Ke Rasool ! Kya Mai Aap Ka Saathi Bann Sakta Hoon ? Nabi (Xsfe) Ne 
Kaha: Haan Bann Sakte Ho. Abu Bakr Usi Waqt Roney Lagey. 

Aaishah (Raziyallaahu Anha) Ne Kaha: "Jitna Merey Abbu Us Din Roye Mai Ne 
Kisi Ko Khushi Ki Wajah Se Itna Rotey Nahi Dekha." 

Ab Mai Yahaan Ruk Kar Ek Baat Kehna Chaahta Hoon, Yeh Koi Dilchasp Safar 
Nahi Tha. Abu Bakr (Raziyallaahu Anhu) Ko Pata Tha Ke Woh Hijrat Mein Nabi 
(Afe) Ke Saathi Bankar Apni Jaan Ko Khatrey Mein Daal Rahey Hain, Tou Woh 
Kahaan Se Khushi Ki Wajah Se Ro Rahey The ? Jabke Un Ko Pata Hai Ke Woh 
Apni Jaan Ko Khatrey Mein Daal Rahey Hain. 

Musalmaan Bhaiyon Aur Behnon Yeh Cheez Aap Ko Qurbaani Ki Hadd 
Bataati Hai, Ke Abu Bakr (Raziyallaahu Anhu) Apni Jaan Ki Qurbaani Dekar 
Nabi (Xsfe) Ke Saath Jaana Chaahtey The Aur Woh Bohat Khush The. Aur 
Woh Bilkul Nahi Darey, Balke Woh Khushi Ki Wajah Se Ro Rahey The Ke Un Ki 
Jaan Bhi Jaasakti Hai. Lihaaza Is Se Aap Ko Pata Chalta Hai Ke Abu Bakr Ko 
Rasool Allaah (;&&) Se Kitni Muhabbat Thi. 

Rasool Allaah Ne Ali Bin Abu Taalib (Raziyallaahu Anhu) Ko Apni Jagah Par 
Soney Ke Liye Rakha Tha, Aur Yeh Ek Aur Qurbaani Hai Kyun Ke Ali 
(Raziyallaahu Anhu) Bhi Apni Jaan Khatrey Mein Daal Rahey The. Lekin Yeh 
Saarey Nabi (;&&) Ke Sahaaba The, Itna Sab Kuch Woh Karne Ko Tayyaar The. 

Rasool Allaah Aur Abu Bakr Makkah Chhord Diye (Aur Madeena Ki Taraf Jaana 
Shuru Kiye). Rasool Allaah Ko Makkah Bohat Pyaara Tha, Woh Peechey 
Mudey Aur Kehne Lagey: "Allaah Ke Naam Se, Tum Allaah Ki Sab Se Pyaari 
Zameen Ho, Agar Mujhe Yahaan Se Jaaney Ka Hukm Na Hota Tou Mai Yahaan 

Se Kabhi Na Jaata. Agar Mujhe Ikhtiyaar Hota Tou Mai Makkah Nahi Chhorta." 

Lekin Nabi (;&&) Ko Wahaan Se Jaana Padaa. 

Madeena Jaaney Ka Safar Shuru Hua, Aur Abu Bakr Kabhi Nabi Ke 

Aagey Hokar Chalte Tou Kabhi Peechey Hokar Chalte. Tou Rasool Allaah Ne 
Yeh Cheez Ghaur Kee Aur Abu Bakr Se Kaha: "Aisa Kyun Hai Ke Tum Kabhi 
Merey Saamney Hokar Chalte Ho Tou Kabhi Merey Peechey Hokar ? 

Abu Bakr (Raziyallaahu Anhu) Ne Kaha: "Jab Mujhe Yaad Aata Hai Ke Koi Aap 
Ke Aagey Se Hamla Kar Sakta Hai, Tou Mai Aap Se Aagey Hokar Chalta Hoon, 
Aur Phir Mujhe Khayaal Aaya Ke Koi Aap Ka Peecha Bhi Kar Sakta Hai, Tou Is 
Liye Mai Aap Ke Peechey Hokar Chalta Hoon." 

Tab Rasool Allaah Ne Kaha: "Aye Abu Bakr ! Kya Tum Koi Takleef Mujh 

Par Hone Dogey Ya Apne Aap Par ? Abu Bakr Ne Kaha: Aye Allaah Ke Rasool ! 
Mai Apne Aap Par Takleef Ko Hone Deta, Aap Par Nahi. Aur Phir Woh Ek 
Ghaar (cave) Ke Paas Pohanchey, Tou Abu Bakr Andar Gaye Aur Dekhey Ke 
Kahin Andar Saanp Aur Bichhoo Tou Nahi, Aur Phir Nabi (Xsfe) Ko Andar 
Aaney Ko Kaha. Jab Woh Andar The Tou Quraish Ke Kuffaar Abu Bakr Aur 
Rasool Allaah Ko Un Ke Payron Ke Nishaan Ka Peecha Karte Huye Ghaar 

Ke Mooh Tak Pohanch Gaye. 

Abu Bakr Ne Rasool Allaah Se Kaha: Aye Allaah Ke Rasool ! Un Mein Kisi Ne 
Apne Pairon Ke Neechey Se Dekh Liya Tou Woh Hum Ko Dekh Lengey. Rasool 
Allaah (;&&) Poorey Bharosey Ke Saath Kehne Lagey: "Aye Abu Bakr, Un Do 
Aadmiyon Ke Baarey Mein Kya Kehte Ho Jis Ka Teesra Saathi Allaah Hai ?" 
Aur Kya Tumhe Pata Hai Woh Kuffaar Ko Kya Cheez Un Ko Dekhney Se Rok 
Rahi Thi ? Woh Makhdi Ke Jaal Ki Wajah Se Nahi Dekh Sakey Ke Andar Kaun Hai. 

Allaah Ta'aalaa Ne Us Makhdi Ke Jaal Ke Baarey Mein Kaha: "....Sab Se Zyaada 
Kamzor Ghar Makhdi Ka Ghar Hota Hai...." [Surah Al-Ankaboot, Aayat: 41] 

Sirf Ek Ungli Se Aap Us Ka Ghar Tod Sakte Ho, Tou Yeh Kamzor Jaal Allaah Ka 
Fauji (Soldier) Tha, Jo Kuffaar Ko Ghaar Ke Andar Aaney Se Rok Raha Tha. Aur 
Is Se Pata Chalta Hai Ke Allaah Kabhi Apni Sab Se Kamzor Makhlooq Ko Bhi 
Apna Fauji Chunsakta Hai. Yeh Makhdi Ke Jaal Waali Rivaayat Muttafiq 
Hai, Aur Iski Sanad Hasan Hai. 

Aur Allaah Ta'aalaa Hijrat Ke Ba'd Yeh Aayat Ko Naazil Kiya. Yeh Aayat Surah 
At-Taubah Mein Hai Jis Mein Allaah Sahaaba Se Khitaab Kar Rahey Hain Aur 
Un Ko Keh Rahey Hai Ke: "" 

Us Din Jab Sirf Abu Bakr (Raziyallaahu Anhu) Hi Nabi (;fefc) Ke Saath The Aur 
Kuffaar Us Ghaar Ko Gherey Huye The, Koi Sahaabi Wahaan Nahi The Aur 
Allaah Ko Un Ki Zaroorat Nahi Thi Ke Woh Nabi (X$fe) Se Hamdardi Karey. 

Allaah Ta'aalaa Kehte Hai: "Agar Tum Un Ki (Ya'ni Rasool Allaah Ki) Madad 
Na Karo Tou Allaah Hi Ne Un Ki Madad Kee Us Waqt Jabke Unhein Kaafiron 
Ne (Makkah Se) Nikaal Diya Tha Do (2) Mein Se Doosra Jabke Woh Donon 
Ghaar Mein The Yeh Apne Saath Se Keh Rahey The Ke Maayoos Mat Ho Allaah 
Hamaare Saath Hai. 

Pas Allaah Ne Apni Taraf Se Sakeenat Naazil Farmaa Kar Un Lashkaron Se Us 
Ki Madad Kee Jinhein Tum Ne Dekha Hi Nahi Us Ne Kaafiron Ki Baat Past 
Kardi Aur Buland Wa Azeez Tou Allaah Ka Kalma Hi Hai. Allaah Ghaalib Aur 
Hikmat Waala Hai." [Surah At-Taubah, Aayat: 40] 

Allaah Ke Farishtey Ghaibi Fauji (unseen Soldiers) The, Albatta Makhdi 
Dikhney Waala Fauji Tha. Ab Woh Us Ghaar Mein Teen (3) Din Tak The, Un 
Teen (3) Dinon Ke Beech Mein Abdullaah Jo Abu Bakr (Raziyallaahu Anhu) Ke 
Betey The, Woh Makkah Mein Apna Din Guzaartey The Taakey Waha Rehkar 
Rasool Allaah Aur Abu Bakr Ke Baarey Mein Jo Baatein Hoti Usey Sunn Paaye. 
Aur Abdullaah Apni Raatein Nabi (Xsfe) Aur Abu Bakr Ke Saath Guzaartey The. 

Abdullaah Apne Ghulaam Aamir Bin Fuhaira (Raziyallaahu Anhu) Ko Un Ki 
Bakri Ke Saath Peecha Karne Ko Kehte. 

Aisa Karne Ke Do (2) Maqsad The, Woh Bakri Rasool Allaah Aur Abu Bakr Ko 
Doodh Dey Sakti Thi Aur Saath Hi Abdullaah Aur Aamir Ke Qadmon Ko 
Mitaa Sakti Thi. Kisi Ko Pata Na Chaley Ke Woh Kahaan Gaye Hain. Yeh Amal 
Teen (3) Dinon Tak Chalta Raha. 

Phir Raasta Dikhaaney Ke Liye Abdullaah Bin Uraiqit Ko Chunaa Gaya, Woh 
Mushrik Tha, Lekin Nabi (;&&) Ne Us Ko Chunaa Tha Kyun Ke Rasool Allaah Ki 
Quraish Ke Kuch Logon Se Dosti Thi. Tou Woh Makkah Se Madeena Tak Ley 
Jaaney Ke Liye Zimmedaar Tha. Lekin Us Ko Aisey Raastey Se Ley Jaana Tha 
Jahaan Doosrey Log Nahi Jaatey Ya Phir Kam Jaatey Ho. Madeena 
Pohanchney Tak Woh Log Samandar Ke Kinaarey Se Chal Rahey The. 

Rasool Allaah Aur Abu Bakr Ko Zinda Ya Maraa Hua Laakar Deney Par 
Quraish Ke Sardaar Ne Logon Ke Liye Sau (100) Oont Deney Ka In'aam Rakha 
Tha. Unho Ne Sehraa (Desert) Mein Eraabi Qabaail (Bedouin Tribes) Ke Liye 
In'aam Ke Baarey Mein Un Ke Paas Paighaam Pohanchaney Waaley Bheje. 
Yeh Qabeeley Ke Log Sehraa (Desert) Ke Raaston Mein Maahir The. 

Us Qabeeley Ka Ek Bada Gaaun Ka Shakhs (Bedouin) Jis Ka Naam Suraqa Bin 
MaalikTha. Us Ne Kaha: "Mai Apne Logon Ki Majlis Mein Baitha Hua Tha, Ek 
Aadmi Uthaa Aur Kehne Laga, Mai Ne Do (2) Aadmiyon Ko Us Taraf Jaatey 
Dekha Hai Aur Mujhe Lagta Hai Ke Yahi Woh Do Log Hai Jis Ke Baarey Mein 
Quraish Baat Kar Rahey Hain. Mai Ne Us Se Kaha: Nahi, Yeh Donon Abhi Yahi 
The, Abhi Gaye Woh Log. 

Suraqa Bin Maalik Ne Unhein Dhokey Mein Daalney Ke Liye Aisa Kaha Ke 
Woh Abhi Yahi Hai Yeh Woh Log Nahi Hai. Lekin Mujhe Pata Tha Ke Woh 

Rasool Allaah Aur Abu Bakr Hi The. Mai Us Se Aisa Isliye Kaha Kyun Ke Mai 
Chaahta Tha Ke Woh Sau (100) Oont Sirf Mujhe Miley." 

Phir Suraqa Thori Der Tak Us Majlis Mein Baitha Raha Taakey Doosrey 
Logon Ko Shak Na Ho. Phir Woh Apne Ghar Gaya Aur Apne Ghulaam Se Kaha 
Ke Us Ka Ghoda Tayyaar Karo Aur Usey Chhupaado, Us Ke Ba'd Woh Peechey 
Ke Darwaazey Se Chala Gaya. Woh Apna Hathyaar Ghodey Ke Saath Lekar 
Chal Raha Tha. Woh Ghodey Par Chadgaya Aur Phir Us Taraf Nikal Gaya Jis 
Taraf Us Aadmi Ne Rasool Allaah Aur Abu Bakr Ko Dekhney Ka Da'waa Kiya 
Tha. Kuch Der Ba'd Woh Aadmi Ka Andaaza Saheeh Saabit Hua. Suraqa 
Lakhpati Banney Se Bas Kuch Hi Meel DoorTha. 

Abu Bakr Peechey Dekh Rahey The Jabke Nabi (Afc) Qur-aan Padh Rahey 
The, Rasool Allaah Kabhi Peechey Mudkar Nahi Dekhey Aur Un Ko Poora 
Bharosa Tha Ke Allaah Ki Madad Se Un Hi Ke Haath Mein Jeet Hai. 

Abu Bakr Ko Bohat Fikr Thi, Apni Nahi Balke Nabi (A&) Ki Hifaazat Ke Liye 
Fikr Kar Rahey The. Abu Bakr Ne Kaha Ke Hamaara Koi Peecha Kar Raha Hai 
Tab Rasool Allaah Ne Duaa Kee Aur Suraqa Ka Ghoda Us Reyt (Desert) Mein 
Doob Gaya Aur Ghodey Ke Peeth Se Woh Girgaya. Is Ke Baavajood Bhi 
Suraqa Ki Laalach Thi Ke Un Ko Pakdu Aur Lakpati Banu. 

Phir Se Us Ne Koshish Kee Lekin Phir Waisa Hi Hua. Suraqa Ne Kaha Ke Is Se 
Pehle Merey Saath Aisa Kabhi Nahi Hua. Teesri Baar Bhi Waisa Hi Hua, Us Ne 
Kaha: Merey Saamney Se Dhool Ka Baadal Merey Chehrey Par Phata. Suraqa 
Ko Pata Chalgaya Ke Allaah Is Aadmi Ki Madad Kar Raha Hai. Suraqa Ne Phir 
Un Se Salaamti Chaahi. Jo Nabi (Afc) Ka Peecha Kar Raha Tha Ab Woh Khud 
Hi Apne Guzaar Ke Liye Pareshan Tha. Us Ne Kaha: "Merey Liye Salaamati Ka 
Ek Farmaan Likhiye." 

Usi Waqt Nabi Ne Aamir Bin Fuhaira Ko Farmaan Likhney Ko Kaha. Jo 

Haddi Ya Chamdey Ke Tukdey Par Likha Gaya Tha. Suraqa Ne Us Ko Ek Tarah 
Se Nishaani Ke Taur Par Sambhaal Kar Rakha Tha. (Subhaan-Allaah 8 Ya 9 Saal 
Ba'd Suraqa Ko Giraftaar Kiya Gaya Aur Jab Nabi (Afe) Persia Mein 
Muhaasira Bichha Rahey The, Suraqa Qaidi Tha, Woh Yeh Tukda Baahar 
Nikaala Jis Ki Wajah Se Us Ki Jaan Bachgayi.) 

Suraqa Makkah Waapas Lautgaya Aur Woh Quraish Ke Logon Ko 
Muhammad (A&) Ko Dhoondney Ke Liye Hausla Nahi Dila Raha Tha. Us Ne 

Yeh Rasool Allaah Ke Kehne Par Kiya Tha. Tou Aakhir Mein Suraqa Rasool 
Allaah Ki Hifaazat Karne Waale Bangaye Jo Pehle Dushman The. 

Rasool Allaah Aur Abu Bakr (Raziyallaahu Anhu) Umm Ma'bad Ke 

Kheyma (Tent) Ka Daura Kiya, Khuzaa Ki Ek Aurat Thi. Woh Bohat Sakhee 
(Generous) Aurat Thi, Jo Koi Us Ke Khemey Ke Paas Se Guzarta Woh Usey 
Khilaati Thi. Lekin Jab Rasool Allaah Aur Abu Bakr Wahaan Pohanchey, Woh 
Aurat Unhein Kuch Bhi (Khaaney Ke Liye) Nahi Dee. Rasool Allaah Ne Us 
Aurat Se Poocha Ke: Kya Tumhaare Paas (Khaaney Ko) Koi Cheez Zyaada Hai ? 
Us Ka Jawaab Tha Ke Agar Us Ke Paas Kuch Hota Tou Tumhe Poochney Ki 
Zaroorat Hi Nahi Hoti. 

Umm-e-Ma'bad Ke Paas Ek Bakri Thi Lekin Woh Bohat Kamzor Aur Than (Ya'ni 
Jis Mein Se Doodh Nikalta Hai Woh) Khushki (Drought) Ki Wajah Se Sookh 
Gaya Tha. Rasool Allaah (Xsfe) Ne Poocha: Kya Mai Yeh Bakri Se Doodh 
Nikaal Sakta Hoon ? Umm Mabad Ne Ijaazat Dedi. Rasool Allaah Ne Ek 
Badey Se Bartan Mangwaaya, Yeh Jaantey Huye Bhi Ke Us Bakri Mein 
Doodh Nahi Hai. Nabi (;&&) Ne Us Bakri Ko Chhuaa (Touch Kiya) Aur Woh 
Bakri Doodh Dena Shuru Kardee. Bartan Ke Bharey Jaaney Tak Doodh 
Nikalta Raha. 

Rasool Allaah Ne Sab Se Pehle Umm-e-Ma'bad Ko Doodh Peeney Ke Liye Diya 
Phir Us Ke Ba'd Sab Log Piye. Nabi (Xsfe) Sab Se Aakhir Mein Doodh Piye. 
Rasool Allaah Ne Baaqi Ka Doodh Umm-e-Ma'bad Ke Liye Chhord Diya. 

Jab Abu Ma'bad Apne Bakriyon Ke Saath Ghar Waapas Aaye, Tou Unho Ne 
Apni Beewi Se Poocha Ke Yeh Doodh Kaha Se Aaya ? Un Ki Beewi (Umm-e- 
Ma'bad) Ne Kaha: Ek Mubaarak Aadmi Hamaare Paas Aaye Aur Unho Ne Hi 
Yeh Doodh Bakri Se Nikaala Hai. 

Abu Ma'bad Ne Kaha: Mujhe Bataao Ke Woh Kaise Dikhte The. Umm 

Ma'bad Ne Nabi (Xsfe) Ke Baarey Mein Tafseel Bayaan Kee, Jo Ab Tak Ki Sab 
Se Behtareen Tafseel Hai. Jabke Woh Sirf Ek Hi Baar Mili Thi. 

Unho Ne Nabi (Xsfe) Ka Huliya Bataaya. Poori Tafseel Ho Jaaney Ke Ba'd Un 
Ke Shohar Ne Kaha: "Yeh Aadmi Muhammad (Afe) Hi Hai, Jis Ka Quraish 
Peecha Kar Rahey Hain. Agar Mai Un Se Milaa Tou Mai Bai'at Karunga Aur Phir 
Musalmaan Bann Jaaunga. Umm Ma'bad Ne Pehle Hi Nabi (;&&) Se Bai'at Leli 
Aur Woh Phir Musalmaan Bangayi. 

IS HIJRAT SE KUCH EHAM ASBAAQ (Lessons): 

Hijrat Ka Tasavvur: Us Waqt Do (2) Tarah Ki Hijrat Huyi Thi, Pehli Aalankaarak 
Hijrat (Figurative Migration) Aur Doosri Lughwi Hijrat (Literal Migration). 

Figurative Hijrah Kuch Is Tarah Hai Jo [Silsilah As-Saheehah, Baab: Mutafarriqaat, 
Hadees:3686, Ibn Hibbaan : 1580-81] Ki Hadees Mein Mazkoor Hai. 

"Hijrat Ka Matlab Hai Ke Us Cheez Ko Chhord Dena Jis Ko Allaah Naapasand 
Karta Hai." Tou Yeh Figurative Hijrah Hai, Yeh Buraayi (Ya Naafarmaani) Ki 
Jagah Se Nikal Kar Allaah Ki Farmabardaari Hone Waali Jagah Par Jaana Hai. 
Allaah Ta'aalaa Qur-aan Mein Kehte Hain: "Buraayi Ya Napaaki Se Door Raho." 
Tou Buraayi Ya Napaaki Se Hijrat Karna Hai, Jaise Buton (Idols) Ki Pooja Se Ya 
Gandagi Waghaira Se, Aur Is Tarah Ki Hijrat Karna Sab Par Zaroori Hai. Hum 
Sab Ko Gunaah Ki Jagah Se Nikal Kar Farmabardaari Waali Jagah Jaana Hai. 

Us Ke Ba'd Lughwi (Literal) Hijrah Hai, Aur Yeh Ek Zameen Se Doosri Zameen 
Par Jaaney Ko Kehte Hain. Is Hijrat Mein Insaan Buri Zameen (Ya'ni Daarul 
Kufr) Se Nikalkar Achchi Zameen (Daarus-Salaam) Mein Aata Hai. 

Is Tarah Ki Hijrat Ki Misaalein Muhammad (;&&) Ki Hijrat Hai Aur Sahaaba Ki 
Hijrat Aur Us Shakhs Ki Hijrat Jo Bani Israail Mein Se Tha Jis Ne Sau Qatal Kiye 
The Aur Phir Us Ne Ek Aalim Ke Paas Salaah (Advice) Leney Ke Liye Aaya Tha, 

Page 16 of 30 





To download Islaamic PDFs, Search Ibn Aadam Archive on Google. 

Us Aalim Ne Kaha Ke: Allaah Tumhaari Taubah Qubool Karega Lekin Is Ke Liye 
Tumhe Is Buri Jagah Se Nikalna Hoga Aur Doosri Jagah Jaana Hoga Jahaan Log 
Tumhaari Allaah Ki Ibaadat Karne Mein Madad Karein. 

PEHLA SABAQ (lst Lesson): 

Jab Rasool Allaah (;&&) Par Sab Se Pehle Vahee (Revelation) Huyi Tou Aap 

Ghaar (Cave) Se Kaanmptey (Trembling) Huye Pareshaan Hokar Aaye. Woh 
Apni Beewi Khadeeja (Raziyallaahu Anha) Ke Paas Aaye Aur Unse Kaha Ki Ek 
Kapdey Mein Mujhe Lapeyt Do. Yeh Us Waqt Hua Tha Jab Surah Al- 
Muzzammil Aur Muddassir Ki Aayaat Naazil Huyi. 

Khadeeja (Raziyallaahu Anha) Ne Nabi (A&) Ko Unke Chachaa (Uncle) 
Waraqa Bin Nufail Ke Paas Jaane Ka Mashwara Deti Hain Jo Bade Hoshiyaar 
Aadmi The Jinhone Pichli Kitaabein Padhi Thi. 

Waraqa Rasool Allaah Se Poochte Hai: Aye Bhateejey ! Tum Ne Kya Dekha ? 
Nabi (Xsfe) Poora Waaqiah Sunaa Detey Hai. Tou Waraqa Ne Kaha Ke: "Woh 
Jibreel (Alaihis-Salaam) The Jo Moosa (Alaihis-Salaam) Ke Paas Bhi Aaya 
Karte The. Kaash Ke Mai Pehle Jaisa Naujawaan Aadmi Hota. Mujhe Ummeed 
Hai Ke Mai Us Waqt Zinda Rahunga Jab Tumhe Tumhaare Log Yaha (Makkah) Se 
Nikaal Dengey." 

Yeh Aakhri Ka Bayaan Nabi Ke Liye Chonkaaney Waala (Shocking) Tha 

Ke Unhein Unke Log Nikaal Dengey. Yaha Humein Yeh Ek Baat Zehan Mein 
Rakhni Hai Woh Yeh Ke Nabi (^i^) Quraish Ke Sab Se Pasandeeda Shakhs The. 

Rasool Allaah Ne Waraqa Se Poocha: "Kya Yeh Log Mujhe Nikaal Dengey ?" 
Unho Ne Tasdeeq Ki Aur Kaha: "Kisi Ko Woh Cheez Nahi Mili Jo Tumhe Mili 
Hai, (Aur Tumse Yeh Log Dushman Ki Tarah Pesh Aaengey). 

Agar Mai Us Waqt Zinda Rahunga Tou Mai Tumhari Har Mumkin Madad 
Karunga. Phir Waraqa Bin Nufail Logon Ko Allaah Ki Taraf Bulaane Ki Asliyat 
Ke Baarey Mein Baat Karte Rahey. Jab Kabhi Koi Shakhs Islaam Ki Sachchayi 
Ka Elaan Karta, Tou Log Uski Baghawat Karte. 

Allaah Ta'aalaa Samood Ke Logon Me Baarey Mein Farmaata Hai: 

"Yaqeenan Hum Ne Samood Ki Taraf Unke Bhaai Saalih Ko Bheja Ke Tum 
Sab Allaah Ki Ibaadat Karo Phir Bhi Woh Do Fareeq Bankar Aapas Mein 
Ladney Jhagadney Lagey." [Al-Qur'aan, 27:45] 

Tou Saalih (Alaihis-Salaam) Bhi Muhammad Ki Tarah Hi The, Unke Log 

Unka Bohat Ehteraam Karte The, Lekin Jab Woh Allaah Ka Paighaam Logon 
Tak Pohanchaana Shuru Kiye, Tou Woh Log Do (2) Ikhtelaaf Karne Waale 
Girohon (Groups) Mein Batgaye. 

Isliye Qur-aan Ko "Al-Furqaan" Kaha Jaata Hai. Yeh Achhaayi Aur Buraayi Ko 
Alag Karti Hai, Muaashirey Ko Do Hisso Mein Taqseem Karti Hai. Isliye Jung-e- 
Badr Ko Bhi Furqaan Kaha Jaata Hai. 

Tera Saal (13 Years) Ba'd, Jo Waraqa Bin Nufail Ne Peshangoyi (prediction) 
Kee Thi Waisa Hi Hua. Allaah Ta'aalaa Ne Kaha: "Aur Isi Tarah Hum Ne Har 
Nabi Ke Dushman Kuch Gunahgaaron Ko Banaa Diya Hai. Aur Tera Rabb Hi 
Hidaayat Karne Waala Aur Madad Karne Waala Kaafi Hai." [Surah Al-Furqaan : 31] 

DOOSRA SABAQ (2nd Lesson): 

Hum Nabi Ki Hijrat Mein Ghaur Karsakte Hain Ke Unho Ne Kaise Vasee 

Mansooba Bandi (Elaborate Planning) Kee Thi. 

Rasool Allaah Sab Se Pehle (1) Dopahar Mein Abu Bakr (Raziyallaahu Anhu) Ke 
Paas Daura Kiye Woh Bhi Poora Chehra Chhupa Kar. (2) Phir Jab Woh Ghar 
Mein Daakhil Huye Tou Unho Ne Abu Bakr Se Raazdaari Barqaraar Rakhne Ke 
Liye Kaha Ke Apne Ghar Waalon Se Kaho Ke Andar Jaaein (Taakey Mai Apni 
Baat Keh Sakun), Teesri (3) Cheez Jo Ghaur Karne Waali Hai, Woh Yeh Ke, 
Nabi (^sfe) Ki Soney Ki Jagah Par Ali Bin Abu Taalib (Raziyallaahu Anhu) So 
Rahey The. Chauthi (4) Cheez, Oont Tayyaar The. Paanchvi (5) Cheez, Woh 
Ghar Se Peechey Ke Darwaazey Se Raat Ke Andherey Mein Nikley. Chhati (6) 
Cheez, Unho Ne Ek Rehnuma (Raah Dikhaane Waale) Ki Khidmaat Haasil Kee. 

Saatvi (7) Cheez, Madeena Makkah Ke Shimaal (Left Side) Mein Hai Tou Sirf 
Kuffaar (Disbelievers) Ko Dhoka Deney Ke Liye, Woh Junoob (South) Ki Taraf 
Badhey. Aathvi (8) Cheez, Nabi (;&fe) Aur Abu Bakr (Raziyallaahu Anhu) 
Ghaar Mein Teen (3) Din Tak Rahey. Navvi (9) Cheez, Abdullaah (Raziyallaahu 
Anhu) Din Mein Ma'lumaat Jamaa Karte The Aur Raat Ko Aakar Sab Bataakar 
Jaate. Dusvi ( 10 ) Cheez, Aamir Bin Fuhaira (Raziyallaahu Anhu) Unko Khaana 
Pohanchaate The. 

Rasool Allaah Apni Hijrat Ko Mehfooz Banaane Ke Liye Intehaa 

Koshish Kar Rahey The Jabke Unhein Pata Hai Ke Allaah Ne Unki Hifaazat Ka 
Vaada Liya Hai, Kyunke Woh Allaah Ke Rasool Hai. Lekin Unho Ne Itni Koshish 
Humein Sikhaaney Ke Liye Kee Thi. Ek Musalmaan Ke Taur Par Humein Apni 
Poori Koshish Karni Chaahiye, Aur Isko "Ahsaan" Kehte Hain. Tou Is Tarah 
Hum Ko Bhi Apne Deen Ka Kaam Poori Tayyaar Ke Saath Karna Chaahiye. 

NABI (Afc) Kl HIJRAT MEIN TEESRA SABAQ (3rd Lesson) 
AURAT KA KIRDAAR HAI : 

Hum Kaise Hijrat Ki Kahaani Sunn Paarahey Hain ? Chaahey Yeh Saheeh Al- 
Bukhaari Ya Saheeh Muslim Se Ho Lekin Usko Aaishah (Raziyallaahu Anha) Ne 
Bayaan Kiya. Yeh Saari Kahaani Unke Saath Mehfooz Thi. 

Asmaa Bint Abu Bakr (Raziyallaahu Anha) Jo Aaishah (Raziyallaahu Anha) Ki 
Behan Thi, Woh Apna Khaana Banaane Ka Bartan (Griddle) Tod Diya Taakey 
Usme Khaana Daalkar Nabi (Afc) Aur Unke Waalid Abu Bakr (Raziyallaahu 
Anhu) Ke Paas Bhijwa Sakein. Uske Ba'd Unko Hijrat Ki Wajah Se Takleef Sehni 
Padi, Abu Jahl Aur Quraish Mein Se Kuch Log Aaye Aur Abu Bakr Ke 
Darwaaza Khat Khataaya. Asmaa (Raziyallaahu Anha) Ne Darwaaza Khola Tou 
Abu Jahl Ne Kaha Tumhaare Waalid Kaha Hai ? Tou Unho Ne Kaha: Mujhe 
Nahi Pata. Is Par Abu Jahl Ne Chehrey Par Thappad (Slap) Maara. Lekin Asmaa 
(Raziyallaahu Anha) Nabi (Xsfe) Aur Unke Waalid Abu Bakr Ki Hifaazat Ke Liye 
Sabr Karliya. 

Aur Ek Cheez Jo Ghaur Karne Waali Hai Ke Asmaa (Raziyallaahu Anha) Ne 
Jhoot Kaha Ke Unhein Nahi Malum, Lekin Musalmaan Ki Hifaazat Ke Liye 
Jhoot Bolna Jaaez Hai. 

Abu Bakr (Raziyallaahu Anhu) Ke Waalid Jo Ke Naabina (Blind Man) The, 

Woh Andar Aaye Aur Kehne Lagey: "Mai Dekh Raha Hoon Ke Mere Betey Ne 
Tum Par Do (2) Museebaton Mein Daala Hai. Ek Yeh Ke Woh (Abu Bakr) Chala 
Gaya Aur Doosri (Museebat) Bina Paiso Ke." 

Asmaa (Raziyallaahu Anha) Bohat Takhleeqi (creative) Thi, Woh Gayi Aur Ek 
Bori Mein Paththar Bhar Kar Ley Aayi Aur Unke Daada Ke Haath Mein 
Rakhdiya, Yeh Batlaane Chaahti Thi Ke Abu Bakr (Raziyallaahu Anhu) Ne Bohat 
Paisa Chhora Hai. Unke Daada Is Par Mutmain Hogaye, Unho Ne Unke Daada 
Ko Sukoon Deney Ke Liye Aisa Kiya. 

CHAUTHA SABAQ (4th Lesson) HIJRAT SE YEH HAI KE 
HIJRAT KE LIYE SAHEEH SAATHI KO CHUNEY : 

Rasool Allaah Ne Abu Bakr Ko Chunaa, Woh Sab Se Behtareen Saathi The Jo 
Rasool Allaah Banaa Sakte The. Abu Bakr Nabi (Xsfe) Se Muhabbat Karte 
The, Unki Muhabbat Haqeeqi Thi Na Ke Sirf Zubaani. Woh Roney Lagey Jab 
Unhein Yeh Pata Chala Ke Rasool Allaah Ne Hijrat Mein Saathi Banney Ka 
Martaba Unhein Mila Hai. Abu Bakr Bohat Aqalmand Aadmi The Jis Par Rasool 
Allaah Bharosa Karsakte The. Abu Bakr (Raziyallaahu Anhu) Apni Jaan Ko Nabi 
(Xsfe) Ke Liye Qurbaan Karna Chaahte The. Abu Bakr Ne Rasool Allaah Andar 
Daakhil Hone Se Pehle Ghaar Ki Jaanch Padtaal (check) Kiya. 

Yeh Waaqiah Umar Bin Khattaab (Raziyallaahu Anhu) Ne Bayaan Kiya Hai. 
Jab Umar Bin Khattaab Khaleefa Baney, Unho Ne Logon Ko Yeh Kehte Huye 
Sunaa Tha Ke Kaun Behtar Hai Abu Bakr Ya Umar Bin Khattaab ? Yeh Sunte 
Hi Umar (Raziyallaahu Anhu) Un Logon ke Paas Tezi Se Gaye Aur Unse Kaha: 

Abu Bakr Ka Ek Din Umar Ke Saarey Ghar Waalon Se Behtar Hai. Uske Ba'd 
Umar (Raziyallaahu Anhu) Logon Ko Hijrat Ka Waaqiah Sunaate Hain. 

Aur Kehte Hain: "Yeh Hijrat Ka Ek Din Sirf Umar Ki Jaan Se Behtar Nahi Hai 
Balke Umar Ke Poore Ghar Waalon Ki Jaano Se Behtar Hai." 

Yeh Waaqiye Se Pata Chalta Hai Ke Sahaaba (Raziyallaahu Anhum) Ko Abu 
Bakr (Raziyallaahu Anhu) Ke Bade Martabey Ke Baarey Mein Kitni Pehchaan Thi. 

PAANCHVA SABAQ (5th Lesson): 

Zyaada-Tarr Cheezein Jo Rasool Allaah (^l) Ne Kee Thi Woh Raazdaari 
(Secrecy) Mein Kiya Gaya Tha. Unho Ne Yeh Islaam Aur Musalmaanon Ki 
Hifaazat Ke Liye Kiya. Lekin Tavaazun (Balance) Ko Da'waa Aur Raazdaari Ke 
Beech Mein Rakhne Ki Zaroorat Hai. Da'waa Fitrat Se Hi Logon Ka Kaam Hai, 
Tou Tum Da'waa Deney Aur Tanzeem (Organisation) Ki Hifaazat Karne Mein 
Kaise Tavaazun (Balance) Karogey ? Hijrat Mein Hum Donon Ki Misaalein 
Talaash Karte Hain. 

Raazdaari (Secrecy) Ke Baarey Mein, Ibn Is-Haaq Kehte Hain: "Jaisa Ke Mujhe 
Bataaya Gaya Tha Ke Nabi (A&) Ki Ravaangi Ke Baarey Mein Siwaaye Ali 
Bin Abu Taalib Aur Abu Bakr (Raziyallaahu Anhumaa) Ke Ghar Waalon Ke 
Siwa Kisi Ko Maloom Nahi Tha." 

Sirf Yahi Woh Log The Jin Ko Rasool Allaah (Xsfe) Ki Hijrat Ke Baarey Mein 
Pata Tha. Jab Rasool Allaah Aur Abu Bakr Safar Kar Rahey The Tou Unhein 
Madad Ki Zaroorat Hogi. Abu Bakr (Raziyallaahu Anhu) Ma'roof Shakhs The 
Jabke Rasool Allaah Ko Makkah Ke Baahar Koi Nahi Pehchaanta Tha. Abu 
Bakr Apni Tijaarat (Business) Ki Wajah Se Bohat Safar Kiya Karte The Uski 
Wajah Se Woh Gaaun Aur Shehar Ke Bohat Saarey Logon Se Waaqif The. 

Rasool Allaah (^fefc) Zyaada Safar Nahi Karte The, Jaisa Ke Unka Zyaada 
Da'waa Ka Kaam Makkah Mein Hua Siwaaye Taaif Ke. Agarchey Logon Ne 
Rasool Allaah Ke Baarey Mein Sunaa Tha Lekin Unko Yeh Nahi Maloom Ke 
Nabi (Afc) Dikhte Kaise Hain. Anas Bin Maalik (Raziyallaahu Anhu) Ne Kaha: 
Abu Bakr Ma'roof Shakhs The, Tou Log Unse Milne Ke Liye Aatey Tou Puchte 
Ke Unke Saath Yeh Aadmi Kaun Hai ? 

Abu Bakr Kehte Ke "Yeh Raah Dikhaaney Waala (Guide) Hai Aur Yeh Mujhe 
Raasta Dikharaha Hai." Tou Ab Log Yeh Zaroor Samjhengey Ke Rasool Allaah 
(Afe) Abu Bakr Ko Sehraa (Desert) Paar Karaa Rahey Hai. Lekin Abu Bakr Ka 
Saheeh Matlab Yeh Tha Ke Rasool Allaah Unko Allaah (Ke Deen) Ka Raasta 
Dikhaa Rahey Hain. 

Abu Bakr Ne Waisa Nabi (A&) Ki Pehchaan Ko Chhupaney Ke Liye Kaha. 

Kyunke Unhein Nabi Ki Jaan Ko Qatrey Mein Daaley Jaane Ka Darr Tha. 

Aur Yeh Bhi Jaanlo Ke Abu Bakr (Raziyallaahu Anhu) Ne Us Waqt Jhoot Nahi 
Kaha. Isi Ko Hum Tauriyaa Kehte Hain. Yeh Raazdaari (Secrecy) Ka Hissa Hai. 

Lekin Jab Hum Da'waa (Ya'ni Allaah Ke Deen Ki Taraf Bulaatey Hain) Tab 
Humein Apni Saheeh Pehchaan Batlaani Zaroori Hai. Jab Rasool Allaah Ne 
Buraidah Aslami Se Mulaqaat Kee Tou Unho Ne Bataaya Tha Ke Mai Aakhri 
Paighambar Hoon Aur Da'wat Dee Aur Woh Musalmaan Hogaye. 

Buraidah (Raziyallaahu Anhu) Ne Rasool Allaah Ke 19 Jungon Mein Se 16 
Jung Mein Shareek Huye The. Rasool Allaah (Xsfe) Do (2) Choron (Thieves) 
Se Miley Aur Unhein Bhi Da'wat Dee Gayi Aur Woh Bhi Musalmaan Hogaye. 

Jab Rasool Allaah Ne Unse Naam Poocha Tou Unho Ne Bataaya 'Al-Muhanaan' 
Jiska Matlab Hai Sharm Ya Nafrat Ki Haalat (Dishonoured One). Rasool Allaah 
Isse Raazi Nahi Huye Aur Woh Naam Badalkar Qaabil Qadr Log (Honoured 
One) Rakhey. Da'wat Ki Ek Aur Misaal Yeh Thi Ke Jab Rasool Allaah (Xsfc) 
Charwaahey (Shepherd) Se Miley Tou Usse Doodh Maangey. 

Charwaahey Ne Samjhaaya Ke Uske Koi Bhi Bakriyaan Abhi Kisi Ke Paas Doodh 
Nahi Hai. Rasool Allaah Ne Us Charwaahey Se Ijaazat Chaahi Ke Woh Doodh 
Nikaaley. Uski Ijaazat Milne Par Rasool Allaah Ne Doodh Nikaala Aur Nateejey 
Mein Bohat Saara Doodh Nikalne Laga. Doodh Nikaalne Ke Ba'd Sab Ne Piya. 
Rasool Allaah Ne Sab Se Pehle Us Charwaahey Ko Peeney Ke Liye Diya Aur 
Phir Woh Khud Aur Abu Bakr Ne Piya. 

Us Charwaahey Ne Poocha: Kaun Ho Tum ? Mai Ne Tumhaari Tarah Kisi Ko 
Nahi Dekha. Rasool Allaah Ne Kaha: Kya Tumhe Lagta Hai Ke Mere Kehne Ke 
Ba'd Tum Yeh Raaz Rakhogey Ya'ni Kisi Se Nahi Kahogey ? Tou Us Aadmi Ne 
Kaha: Haan. Rasool Allaah Ne Kaha: "Mai Muhammad, Allaah Ka Rasool Hoon." 

Us Charwaahey Ne Kaha: Kya Tum Wahi Ho Jisko Quraish Asaabiyoon Kehte 
Hain? Asaabiyoon Kharaabi Ka ILzaam Tha. Quraish Musalmaanon Ko 
Musalmaan Ki Jagah Asaabiyoon Kehte The. Rasool Allaah Ne Kaha: Haan 
Woh Yeh Kehte Hain. Us Aadmi Ne Kaha: "Mai Gawaahi Deta Hoon Ke Tum 
Ne Haq Ko Laaya Hai Jo Sirf Ek Rasool Hi Karsakta Hai Jo Tum Ne Kiya. Mai 
Ab Tumhaara Pairokaar (Follower) Hoon. 

Rasool Allaah Ne Kaha: Tum Abhi Mere Pairokaar Nahi Bansakte. Mujhse Us 
Waqt Aakar Milna Jab Tumhe Pata Chal Jaaye Ke Mai Ne Apne Khud Ko Khule 
Aam Elaan Kiya. Rasool Allaah (Xsfe) Ka Yeh Matlab Nahi Tha Ke Tum Abhi 
Musalmaan Nahi Bansakte. Balke Unka Matlab Tha Ke Tum Abhi Islaami 
Jamaat Mein Abhi Shaamil Nahi Hosakte Ho, Kyun Ke Rasool Allaah Khud 
Khufiya Marhaley (Secretive Stage) Mein The. Isi Tarah In Misaalon Se, 
Da'waa Aur Rasool Allaah (A&) Ki Pehchaan Ki Raazdaari Ke Beech Mein 
Tavaazun (Balance) Ko Samjha Jaa Sakta Hai. Rasool Allaah Sirf Un Logon Ko 
Apni Pehchaan Batlaatey Jinhein Dekhkar Lagta Ke Yeh Islaam Qubool Karengey. 

CHHATA SABAQ (6th Lesson): 

Jab Rasool Allaah (;&&) Ne Abu Bakr Ko Kaha Ki Mujhe Hijrat Karne Ka Hukm 
Hua Hai Aur Abu Bakr Saath Chalne Ke Liye Tayyaar Hogaye. Abu Bakr Ne 
Rasool Allaah Se Kaha: "Yeh Do (2) Oont Hijrat Ke Liye Hai." Rasool Allaah Ne 
Kaha Ke Woh Oont Lengey Lekin Uske Badley Mein Paise Bhi Dengey. Isi Tarah 
Daa'i (Allaah Ki Taraf Bulaane Waale) Ke Liye Maali Taur Par Aazaad Rehna 
Zaroori Hai (Ya'ni Uske Paas Khud Ke Paise Hone Chaahiye, Kisi Ka Muhtaaj 
Nahi Rehna Chaahiye). 


Page 23 of 30 





To download Islaamic PDFs, Search Ibn Aadam Archive on Google. 

Jab Koi Aalim Sarkaari Tankhwaah Par Hota Hai, Jab Woh Aalim Kisi Mas-Aley 
Par Fatwaa Deta Hai Jo Hukoomat Se Muta'lliq Ho, Waha Par Dilchasbi Ka 
Ikhtelaaf Hota Hai. Jab Aalim Hukoomat Par Munhasar (Dependent) Hai Tou 
Aalim Khud Hukoomat Ki Marzi Ke Khilaaf Kaam Karne Se Hichkichayega, 
Agarchey Uska Matlab Ghalat Hai. Iski Misaal Jab Hum Sunte Hain Ke Aalim 
Ne Sood Waale Banks Ko Jaaez Qaraar Detey Huye Fatwaa Jaari Kiya Hai. Isi 
Tarah, Buraayi Ko Rokney Ke Liye Aisi Islaami Shakhsiyaton Ki Kuch Maali 
Azaadi Hona Chaahiye. 

Jab Rasool Allaah Aur Abu Bakr (Raziyallaahu Anhu) Garma Ke Mausam 

(Summer Season) Ki Choti Par Sehraa (Desert) Mein Safar Kar Rahey The, Woh 
Bohat Hi Garm Mausam Tha. 

Ibn Is-haaq (Rahimahullaah) Ne Kaha: 

Raasta Dikhaane Waale Ne Unhein Vaadi (Valley) Ke Neechey Qubaa Ki Taraf 
Banu Amr Bin Auf Ke Paas Ley Gaya. Woh Baarah (12 th ) Rabbi Ul-Awwal, Peer 
Ka Din Tha, Us Waqt Garmi Intehaayi Sakht Thi. Sooraj Uski Choti (Peak) Tak 
Pohanch Gaya Tha. Ansaar Rozaana Har Subah Ke Waqt Madeena Ke Baahar 
Aatey Yeh Ummeed Lagaakar Ke Woh Aaj Rasool Allaah (;&&) Se Mulaqaat 
Aur Unhein Salaam Karengey, Lekin Jab Garmi Bohat Badjaati Tou Woh Andar 
Chale Jaatey. 

Tou Ek Din Isi Tarah Woh Subah Jaldi Nikley Rasool Allaah Ka Intezaar Kar 
Rahey The, Aur Jab Woh Unhein Nahi Dikhaayi Detey Tou Woh Waapas 
Aajatey. Waha Ek Yahoodi Tha Jo Oonchi Imaarat Par Chadaayi Kar Raha Tha 
Aur Usne Rasool Allaah Aur Abu Bakr Ko Safeyd Kapdon Mein Aatey Dekha. 

Safeyd Kapdey Pehanney Ki Wajah Yeh Thi Ke Jab Woh Reem Ki Vaadi Mein 
Pohanchey, Woh Zubair Bin Awwaam (Raziyallaahu Anhu) Se Miley, Jo Ek 
Tijaarati Khaafiley Lekar Syria Se Aarahey The. Tou Unho Ne Rasool Allaah Aur 
Abu Bakr Ko Safeyd Kapdon Ka Tohfaa Diya. 

Tou Woh Yahoodi Dekhne Ke Ba'd Aawaaz Deney Laga: Aye Arab Ke Logon ! 
Jis Ka Tum (Itne Waqt Se) Intezaar Kar Rahey The Woh Aagaye. Ansaar Apne 
Hathiyaar (Weapons) Uthaaye Aur Nabi Ko Salaam Karne Ke Liye Daud 

Padey. Ansaar Ka Hathiyaar Uthaaney Ki Wajah Yeh Thi Ke Yeh Unka Tareeqa 
Tha Ke Jab Kabhi Woh Kisi Eham Mehmaan Se Mulaqaat Karte Tou Aisa Hi 
Karte. Yeh Ek Nishaani Bhi Thi Ke Yeh Log Rasool Allaah Ko Amaan 
(Protection) Dena ChaahteThe. 

Rasool Allaah Aur Abu Bakr (Raziyallaahu Anhu) Madeena Ke Kinaarey 

Jis Ka Naam Qubaa Tha Waha Pohanchey, Jahaan Log Unhein Salaam Kar 
Rahey The. Rasool Allaah Qubaa Mein Chauda (14) Din Rukey, Jis Mein Woh 
Islaam Ki Sab Se Pehli Masjid, Masjid-e-Qubaa Banaaye. 

Yeh Masjid Khaas Hai, Agar Aap Yaha Wuzu Karengey Aur Do (2) Raka't 
Namaaz Padhengey Tou Aap Ko Ek Umrah Ka Sawaab Milega. 

Rasool Allaah (fy&) Ek Ghar Mein Rahey Jis Ka Naam Tha Kunwaaron 
(Bachelors) Ka Ghar, Is Ghar Mein Saarey Mard Kunwaarey The. Woh Sa'd Bin 
Khaisamah (Raziyallaahu Anhu) Ke Ghar Mein Rahey. Rasool Allaah (fig&) 
Waha Isliye Rukey, Kyun Ke Unse Milne Bohat Saarey Log Aarahey The, Tou 
Woh Un Ghar Waalon Ko Pareshaani Mein Nahi Daalna Chaahte The. 

Jab Rasool Allaah Waha The Tou Unho Ne Madeena Mein Paighaam 
Pohanchaane Waale Bheje, Unse Andar Aaney Ki Ijaazat Maangne Ke Liye. 
Woh Log Jawaab Ke Taur Par Ek Numaaindagi Karne Waali Jamaat 
(delegation) Ko Bheje Jo Rasool Allaah Se Miley Aur Kehne Lagey: "Andar 
Aaiye, Aap Mehfooz Ho Aur Aap Ki Itaa'at Kee Jaayegi." 

Rasool Allaah (X 5 &) Madeena Mein Mehmaan Bankar Nahi Balke Ek Ameer 
(Leader) Bankar Gaye The. Allaah Ta'aalaa Ne Kaha: "Hum Ne Har Rasool 
Ko Sirf Is Liye Bheja Ke Allaah Ta'aalaa Ke Hukm Se Uski Farmabardaari Ki 
Jaaye," [Surah An-Nisaa : 64] 

Tou Saarey Logon Ko Rasool Allaah (^fisfe) Ki Itaa'at (Pairvi/Follow) Karna Farz 
Hai. Woh Bohat Hi Behtareen Din Tha Jab Nabi (;&&) Madeena Mein Daakhil 
Huye. Us Waqt Bohat Zyaada Jashn Ka Maahol Tha. 

Log Unhein Salaam Kar Rahey The. Mard Hathyaar Ke Saath Baahar Aarahey 
The, Habashi Log (Abyssinians) Apne Nezey (Spear) Lekar Naach Rahey The, 
Auratein Apne Chhaton Par Khadi Hogayi Thi, Sirf Rasool Allaah Ki Ek Jhalak 
Dekhne Ke Liye Bachchey Sadkon Par Sailaab Ki Tarah Aagaye The. 

Anas Bin Maalik (Raziyallaahu Anhu) Ne Kaha: "Rasool Allaah Aur Abu Bakr 
(Madeena Mein) Aaye. Woh Log Shehar Waalon Mein Se The. Yahaan Tak Ke 
Boodhey Log Bhi Unhein Salaam Karne Aaye, Gharon Ke Oopar Chadkar 
Pukaar Rahey The Ke Yeh Donon Mein Se Rasool Allaah (;&&) Kaun Hai ?" 

Anas Bin Maalik Kehte Hain: Hum Ne Is Se Pehle Aisa Manzar Nahi Dekha. 
Log Bohat Khush The Ke Rasool Allaah Aagaye. Anas Bin Maalik Ne Kaha: Mai 
Ne Woh Din Dekha Jab Rasool Allaah Hamaare Yahaan (Madeena Mein) Aaye 
Aur Mai Ne Woh Din Bhi Dekha Jab Rasool Allaah (Afc) Ka Inteqaal Hua. Aur 
Mai Ne Apni Zindagi Mein Ab Tak Woh Do (2) Din Jaise Din Kabhi Nahi Dekhey. 

Aur Doosri Rivaayat Mein Kehte Hain: "Mai Ne (Apni Zindagi Mein) Do (2) Din 
Dekhey. Us Mein Se Ek Din Meri Zindagi Ka Bohat Raushan Tareen Aur 

Behtareen Din Tha. Aur Woh Din Tab Tha Jab Rasool Allaah Aur Abu Bakr 
Madeena Mein Aaye The. Aur Doosra Din Siyaah Tareen (Darkest) Aur Sab 
Se Badtar Din Tha. Aur Woh Din Tab Tha Jab Rasool Allaah (X^) ls Dunya 
Se Rukhsat Huye. Aur Mai Ne Yeh Donon Din Dekhey." 

Tou Azeez Bhaiyon Aur Behnon, Sab Se Behtareen Din Madeena Ka Us Din 
Tha Jab Rasool Allaah Aaye The Aur Madeena Ka Sab Se Badtar Din Woh Tha 
Jab Rasool Allaah Ka Inteqaal Hua. 

Rasool Allaah (;fefc) Ko Madeeney Ka Har Ghar Rehne Ki Peshkash Kar Raha 
Tha, Lekin Rasool Allaah Banu Najjaar Ke Ghar Mein Rehna Chaahte The, 

Yeh Isliye Kyun Ke Banu Najjaar Rasool Allaah Ke Rishtedaar The. 

Haashim Ne Banu Najjaar Ki Aurat Se Shaadi Kee Thi, Banu Najjaar Khazraj 
(Ek Qabeeley) Mein Se The. Isi Wajah Se Rasool Allaah Ke Maamu (Maternal 
Uncles) Banu Najjaar Madeeney Mein Se The. Rasool Allaah Banu Najjaar Ke 
Saath Rehna Chaahte The, Phir Unho Ne Poocha Ke Banu Najjaar Ka Kaunsa 
Ghar Sab Se Qareeb Hai ? Abu Ayyoob Al-Ansaari (Raziyallaahu Anhu) Ne 
Jawaab Diya Ke Unka Ghar Qareeb Hai. 

Is Tarah Rasool Allaah Abu Ayyoob Al-Ansaari Ke Ghar Rehgaye. Nabi (Afe) 
Ghar Mein Neechey Rehna Chaahte The Jabke Abu Ayyoob Al-Ansaari 
Rasool Allaah Ko Oopar Rehne Ke Liye Raazi Kar Rahey The. Is Ki Wajah Yeh 
Thi Ke Log Rasool Allaah Se Aksar Milney Aaya Karte The, Tou Unke Liye 
Neechey Rehna Zyaada Aaraamdah Tha. Aakhir Mein Abu Ayyoob Raazi Hogaye. 

Abu Ayyoob Ne Kaha: "Hamaare Paas Ek Bartan Tha Jo Paani Se Bhara Hua 
Tha, Woh Girgaya. Humein (Ya'ni Abu Ayyoob Aur Unki Beewi ko) Darr Tha Ke 
Kahin Paani Nabi (X$fc) Ke Oopar Na Girjaaye. Tou Hum Ne Apna Kambal 
(Blanket) Istemaal Kiya, Aur Hamaare Paas Sirf Woh Ek Hi Kambal Tha. Hum 

Ne Usey Paani Sukhaaney Ke Liye Istemaal Kiya Aur Humein Bina 
Kambal Ke Sona Pada." 

Is Se Humein Pata Chala Ke Sahaabah (Raziyallaahu Anhum) Ko Nabi (A&) 
Ke Liye Kitni Sakhaawat (Generosity) Thi Jo Woh Log Pesh Karna Chaahte 
The. Sakhaawat Ki Ek Aur Misaal Jo Madeena Ke Logon Mein Thi : 

Zaid Bin Saabit (Raziyallaahu Anhu) Ne Kaha: "Rasool Allaah (;&&) Abu Ayyoob 
Ke Ghar Mein Rehne Ke Ba'd Sab Se Pehla Tohfa (Gift) Jo Banaaya Gaya, Woh 
Mai Khud Lekar Gaya. Woh Lakdi Ka Bada Sa Katora (Bowl) Tha Jo Roti, 
Doodh Aur Makhkhan (Butter) Se Bhara Hua Tha. Mai Ne Rasool Allaah Se 
Kaha Ki Yeh Meri Maa Ne Banaakar Bheja Hai. Tou Rasool Allaah Ne Kaha: 
Allaah Usey Barkat Dey. Phir Woh Apne Sahaabah Ko Bulaaye Aur Un Sab Ne Khaaya. 

Uske Ba'd Sa'd Bin Ubaadah (Raziyallaahu Anhu) Ke Paas Se Ek Katora Aaya 
Jo Roti Aur Gosht Ke Saalan Se Mili Huyi Thi. 

Zaid Bin Saabit Ne Kaha: Koi Aisi Raat Nahi Guzarti Ke Rasool Allaah Ke 
Darwaazey Par Teen Ya Chaar Log Ek Ke Ba'd Ek Khaana Lekar Na Aatey. 

Nabi Abu Ayyoob Al-Ansaari Ke Ghar Saat Maheeney (7 Months) Tak 

Rahey. Yeh Saarey Log Zyaadatarr Ghareeb The, Jo Rasool Allaah Ke Liye Apna 
Khaana Chhord Rahey The. Log Rasool Allaah Se Bohat Muhabbat Karte The. 

Rasool Allaah Ne Kaha: "Allaah Jaanta Hai, Mera Dil Tum Sab Se 

Muhabbat Karta Hai." Aisa Rishta Tha Madeena Ke Log Aur Rasool Allaah Ke 
Beech Mein. Allaah Ne Ansaar (Matlab Madad Karne Waalon) Ko Chuna, 
Taake Woh Rasool Allaah Ki Madad Karsakein. Nabi (Xsfe) Ke Inteqaal Se 
Pehle Unho Ne Kaha Tha: Agar Yeh Hijrat Ke Liye Na Hota Tou Mai Khud Ko 
Ansaar Ka Ek Aadmi Hone Ko Pasand Karta." 

US WAQT KYA HAALAAT THE JAB RASOOL ALLAAH (*&) 
MADEENA Kl TARAF HIJRAT KIYE ? 

Madeena Mein Paanch (5) Qabeeley (Tribes) The. 

Un Mein Se Teen (3) Yahoodi Qabeeley The Aur Do (2) Arab Qabeeley. Teen Yahoodi 
Qabeelon Ka Naam Banu Nazeer, Banu Quraiza Aur Banu Qainuqaa Tha. 

Banu Qainuqaa Madeena Ke Beech (Center) Mein Rehte The, Bazaar Ki Jagah 
Aur Unka Zevaraat (Jewellery) Ka Karobaar Tha. Woh Pehle Madeena Ke 
Kinaarey Rehte The Lekin Jung Ki Wajah Se Nikal Gaye Jo Unke Aur Yahoodi Ke 
Saath Huyi Thi. 

Banu Nazeer Aur Banu Quraiza Yeh Donon Qabeeley Madeena Ke Aakhri 
Hisson Mein Qilon (Forts) Mein Rehte The. Unke Paas Unsat (59) Qiley The Jis 
Mein Woh Rehte The. Unke Paas Jung Karne Ke Liye Do Hazaar (2000) Ki Fauj Thi. 

Do (2) Arab Qabeelon Ka Naam Al-Aus Aur Al-Khazraj Tha. Unke Paas Jung 
Karne Ke Liye Chaar Hazaar (4000) Ki Fauj Thi. Ek Qabeela Madeena Mein 
Shimaal (North) Ki Taraf Rehta Tou Doosra Qabeela Junoob (South) Ki Taraf 

Rehta Tha. Tou Madeena Ek Aise Shehar Ki Tarah Tha Jis Mein Bohat Saarey 
Gaaun (Villages) The Aur Har Ek Qabeeley Ke Liye Ek Jagah Khaas Thi. 

Madeena Ke Logon Ki Ma'eeshat (Livelihood) Kheti Baadi (Agriculture) Ke 
Taabey Thi. Unke Paas Khajoor Ke Baagh The Tou Uske Liye Paidavaar Ke 
Waqt Tak Kisaanon Ko Har Saal Paiso Ki Zaroorat Padti Thi. Yahoodi Qabeeley 
Arabon Ko Paisa Detey The Jo Qarz Deney Par Sood Ke Saath Qeemat 
Lagaatey The. Iski Wajah Se Arabon Aur Yahoodiyon Ke Beech Ikhtelafaat Aur 
Kadwaahat Paida Hogayi. Yeh Soorat-e-Haal Islaam Ke Aaney Se Pehle Thi. 

Madeena Ke Andar Musalmaan, Buton Ke Pujaari Aur Yahoodi The. Isi Tarah 
Waha Alag Alag Nasli Giroh (Ethnic Groups) The. Jab Rasool Allaah (Afc) Un 
Se Muaamla Karte Tou Bohat Hoshiyaar Rehna Padta Tha. Wahaan Kuch 
Aisey Log Bhi The Jin Ko Rasool Allaah Ki Maujoodgi Pasand Nahi Thi. 

Is Pecheeda Soorat-e-Haal Ki Misaal Deney Ke Liye Jo Un Nasli Giroh Mein 
Maujood Thi Woh Yeh Ke, 

Rasool Allaah Apne Gadhey Par Sawaari Kar Rahey The Aur Woh Ek 

Jama Huye Logon Ki Taraf Gaye Jis Mein Arab, Musalmaan, Kuffaar Aur 
Yahoodi Bhi The. Jab Woh Waha Gaye Tou Unka Gadhey Ne Dhool Udaayi, 
Tou Abdullaah Bin Ubayy (Jo Ba'd Mein Munafiqeen Ka Sardaar Bangaya Tha) 
Usne Rasool Allaah Se Kaha: "Tum Apni Dhool Hum Se Door Rakho." 

Rasool Allaah Uska Kuch Bhi Jawaab Nahi Diye. 

Rasool Allaah Unhein Islaam Ki Tableegh Karne Lagey. Jab Unho Ne 

Apni Tableegh Khatm Kee Tou Abdullaah Bin Ubayy Ne Kaha: "Tum Yaha 
Hamaari Mulaaqaton Mein Apni Baat Se Pareshaan Mat Karo Aur Yaha Mat 
Aana. Ghar Mein Hi Rehna Aur Jo Koi Bhi Tumse Milney Ghar Aaye Tou 
Unhein Tum Apni Kahaani Sunaana." 

Abdullaah Bin Rawaaha Jo Ek Musalmaan The, Unho Ne Kaha: "Nahi ! Hum 
Chaahte Hain Ke Rasool Allaah Hamaari Mulaqaaton Mein Aaye Aur Hum Se 
(Deen Ki) Baat Karey." Log Pukaarne Aur Behas Karne Lagey. 

Aisa Lagraha Tha Ke Jung Hone Waali Hai. Rasool Allaah Unhein 

Khamosh Bithaane Lagey. 

Rasool Allaah Ne Kaha: Sa'd Kya Tum Ne Nahi Dekha Jo Abdullaah Bin Ubayy 
Ne Kiya ? Sa'd Ne Unse Poocha Ke Kya Hua ? Aur Phir Sa'd (Raziyallaahu 
Anhu) Ne Rasool Allaah Ka Jawaab Diya. Kaha Ke: "Aye Allaah Ke Rasool ! 
Abdullaah Bin Ubayy Ek Aisa Aadmi Hai Jis Ko Log Unke Liye Usey Baadshah 
Muqarrar Karne Hi Waale The, Jab Aap Yaha Aaye Tou Usey Laga Ke Aap 
Usey Uski Baadshaahi Se Chhutkaara Dilaa Rahey Hain." 

Tou Sa'd (Raziyallaahu Anhu) Rasool Allaah Ko Samjha Rahey The Ke Kaise 
Abdullaah Bin Ubayy Rasool Allaah Ke Khilaaf Hai, Kyun Ke Khazraj Ka Qabeela 
Abdullaah Bin Ubayy Ko Unka Baadshah Muqarrar Karne Hi Waale The. Tou 
Rasool Allaah (A&) (Madeena Mein) In Haalaat Se Saamna Kar Rahey The. 

Alhumdulillaah Yeh Hamaara Madeenan Period Ka Part-1 of 18 Mukammal Hua. 

